# Josep Santacreu i Bonjoch

Josep Santacreu i Bonjoch (Guissona, 7 de maig de 1958) és un metge, directiu empresarial i filantrop català. President de la Cambra de Barcelona des d'octubre 2023 i President del Consell de Cambres de des desembre del mateix any.

## Trajectòria

Amb una llarga trajectòria professional en el sector de la salut, el 2016 va rebre la Creu de Sant Jordi pel fet de ser un dels impulsors a Catalunya del concepte de responsabilitat social de l'empresa, sobretot des de la direcció d'organitzacions socials, sanitàries i econòmiques. També ha col·laborat amb entitats i impulsat iniciatives en els àmbits de l'esport, la cultura, l'acció social i el medi ambient. És conseller delegat del grup d'assegurances DKV i president de la Fundació DKV Integralia. Va ser un dels fundadors a Espanya de Metges sense Fronteres, i ha promogut també l'associació empresarial Respon.cat.
Fou impulsor i primer president de la Fundació Ship2B, acceleradora d'empreses emergents i d'inversió d'impacte social. És president a Espanya de la Fundació Plant for the Planet, iniciativa creada per Felix Finkbeiner. Fou membre del Ple de la Cambra de Comerç de Barcelona i vicepresident de l'Associació d'Antics Alumnes d'ESADE, promotor d'Alumni Solidari i patró de la Fundació Esclerosi Múltiple. En l'àmbit de la cultura ha treballat per garantir la preservació del Fons KATI, una biblioteca de manuscrits creada a Timbuctu per Ismaël Diadié.
És autor del llibre Planta't! (Ed. Plataforma, 2022), una crida a l'acció i compromís del conjunt de la societat, en especial davant de l'emergència climàtica.

### Presidència Cambra de Comerç

L'abril de 2023, es va proposar el seu nom com a possible candidat de consens opositor a la presidència de la Cambra de Comerç de Barcelona en les eleccions camerals de 2023, per fer front a la candidatura independentista que va guanyar les eleccions camerals de 2019.
La seva candidatura s'hi va imposar amb 26 de les 52 cadires que componen el ple, pel que es preveia que fos nomenat president en les següents setmanes.
Finalment, en fou investit president l'octubre de 2023.

## Referències

* 1 2 «Vint-i-set personalitats reben la Creu de Sant Jordi - 27 abril 2016». El Punt Avui, 27-04-2016. [Consulta: 19 febrer 2023].
* 1 2 «L'efecte Josep Santacreu: nou president de la Cambra amb ampli suport», 09-10-2023. [Consulta: 11 octubre 2023].
* ↑ «Josep Santacreu assumeix la presidència del Consell General de Cambres de Catalunya», 19-12-2023. [Consulta: 20 desembre 2023].
* ↑ «Santacreu (DKV): “Una bona direcció millora la salut dels treballadors”». Via Empresa, 11-04-2014. [Consulta: 19 febrer 2023].
* ↑ «El Govern distingeix amb la Creu de Sant Jordi 27 personalitats i 13 entitats». Gencat, 12-04-2016 [Consulta: 13 abril 2016]. Arxivat 17 de juny 2018 a Wayback Machine. «Còpia arxivada». Arxivat de l'original el 2018-06-17. [Consulta: 13 abril 2016].
* ↑ «Grans famílies impulsen el fons social de Ship2B» (en castellà). La Vanguardia, 23-11-2015. [Consulta: 19 febrer 2023].
* ↑ Cerro, Xavier Grau del. «L’executiu català que ha plantat milions d’arbres a Yucatán». Diari Ara, 28-01-2023. [Consulta: 19 febrer 2023].
* ↑ «Desayunos ESADE amb Josep Santacreu (DSIS 86 / PMD 89), conseller delegat de DKV Seguros | ESADE Alumni». ESADE Alumni, 31-05-2017. [Consulta: 19 febrer 2023].
* ↑ «La Contra: Ismaël Diadié» (en castellà). La Vanguardia, 15-10-2015. [Consulta: 19 febrer 2023].
* ↑ Santacreu, Josep. Planta't!. Barcelona: Plataforma, 2022. ISBN 9788419271594.
* ↑ TV3. «Més 324 - Josep Santacreu ens presenta l'assaig "Planta't. Crisi climàtica, boscos i salut humana"». [Consulta: 19 febrer 2023].
* ↑ «Un grupo de empresarios impulsa a Josep Santacreu para presidir la Cambra» (en castellà). La Vanguardia, 16-04-2023. [Consulta: 16 juny 2023].
* ↑ «Josep Santacreu: "Volem tenir la millor cambra de comerç del món"», 21-09-2023. [Consulta: 22 setembre 2023].

## Enllaços externs

* Entrevista a Bonart Arxivat 2016-04-25 a Wayback Machine.